హేమా మాలిని
తమిళనాడులోని అమ్మన్ కుడీలో 16 అక్టోబరు 1948న జన్మించారు హేమా. ఆమె పూర్తి పేరు హేమా మాలిని చక్రవర్తి. హేమా తల్లి జయలక్ష్మి చక్రవర్తి సినీ నిర్మాత, ఆమె తండ్రి పేరు వి.ఎస్.ఆర్.చక్రవర్తి. ఈ దంపతుల మూడో సంతానం హేమా. చెన్నైలోని ఆంధ్ర మహిళా సభలోనూ, డి.టి.ఇ.ఎ మందిర్ మార్గ్ లోనూ విద్యాభ్యాసం చేసిన ఆమె 12 తరగతితో చదువు ఆపేసి, సినిమాల్లోకి వచ్చేశారు.
జుహీ చావ్లా
హర్యానా లోని అంబాలాలో 13 నవంబరు 1967న పంజాబీ హిందూ  కుటుంబంలో జన్మించారు జుహీ. ఆమె తండ్రి భారతీయ రెవెన్యూ సర్వీస్(ఐ.ఆర్.ఎస్)లో అధికారిగా పనిచేసేవారు. నటి కైరా అద్వాణీ కి ఈమె  ఆంటీ. ముంబై లోని ఫోర్ట్ కాన్వెంట్ స్కూల్ లో చదువుకున్నారు.  సిడ్నెం కళాశాలలో హెచ్.ఆర్ స్పెషలైజేషన్ లో డిగ్రీ పట్టా పొందారు. 1984లో మిస్ ఇండియా పోటీల్లో గెలిచారు ఆమె. 1984లోనే మిస్ యూనివర్స్ పోటీల్లో ఉత్తమ కాస్ట్యూం పురస్కారం అందుకున్నారు. ఆమె మంచి డ్యాన్సర్ కూడా. బాజే పాయల్ సినిమా సమయంలో ఇచ్చిన ఇంటర్వ్యూలో తాను మూడేళ్ళు కథక్ నేర్చుకున్నానని, ఆరేళ్ళు శాస్త్రీయ సంగీతం నేర్చుకున్నానని వివరించారు.